Novomoskovsk (Ukraina)
Novomoskovsk (ukraina Новомосковськ, vene Новомосковск) on linn Ukrainas Dnipropetrovski oblastis, Novomoskovski rajooni halduskeskus (ei kuulu ise rajooni koosseisu). Novomoskovsk asub Samara jõe ääres, oblastikeskuse Dnipro kesklinnast umbes 25 km kirdes. Asula on rajatud 1576. aastal ja on kandnud eri nimesid (Novoselõtsja, Novaja Samar, Samara, Samartšõk). Praeguse nime ja linnaõigused sai Novomoskovsk 1784. aastal. Ukraina 2001. aasta rahvaloenduse andmetel oli Novomoskovski elanikest ukrainlasi 84,45%, venelasi 13,34%, valgevenelasi 0,48%, armeenlasi 0,30% ja mustlasi 0,28%.